O 15 de chunio, Messi fazió o suyo debut en o Mundial de Brasil 2014 en un partiu contra Bosnia-Herzegovina y anotó o segundo gol d'Archentina, dezaga d'una torna en una paret con Gonzalo Higuaín, con un pase de tacón, an recatió a dos chugadors de Bosnia-Herzegovina y tiró a l'aspo con a cama zurda. Grazias a la suya buena actuazión, ganó o premio a millor chugador d'o partiu. O 21 de chunio, Archentina s'enfrontinó a la selezión de , an Messi anotó o suyo segundo gol d'o torneyo en o menuto 91 de chuego. Marcó con un tiro de larga distanzia difuera de l'aria gran a lo segundo tocho de l'arquero, debán de una defensa iraní mui poblada entre tot o partiu. Estió triau nuevamén como o chugador d'o partiu. O 25 de chunio, Archentina enfrontinó a Nigeria en o zaguero partiu d'a fase de grupos. O resultau estió 3-2 favor d'Archentina, con un doblete de Messi: o primer gol en o menuto tres con un remate de zurda voleada y o segundo en o menuto 45' d'un tiro libre. Messi estió eslechiu chugador d'o partiu por terzera vez consecutiva.